Source: https://www.najpravo.sk/dovodove-spravy/rok-2011/153-2011-z-z.html
Timestamp: 2020-02-25 20:50:40+00:00

Document:
153/2011 Z. z. | Rok 2011 | Najprávo.sk - najlepší právny poradca
31.5. 2011, 00:34 | Edmund Horváth
Dôvodová správa + Spoločná správa výborov + Link na dôvody vrátenia zákona prezidentom
Účelom predloženého návrhu zákona je upraviť spôsob hlasovania Národnej rady Slovenskej republiky v prípadoch menovania a odvolávania tých funkcionárov, pri ktorých to rokovací poriadok ustanovuje. Navrhuje sa stanovenie zákonného pravidla, že Národná rada Slovenskej republiky hlasuje tajne v tých prípadoch, ktoré výslovne upravuje Ústava Slovenskej republiky – teda v prípadoch podľa čl. 89 ods. 1, čl. 90 ods. 1 a čl. 92 ods. 1 Ústavy Slovenskej republiky. Okrem toho bude fakultatívna možnosť, aby sa Národná rada Slovenskej republiky uzniesla na tajnej voľbe aj v iných prípadoch, kde by inak rozhodovala verejne.
Vo všetkých ostatných personálnych rozhodnutiach, ktoré nie sú priamo upravené na ústavnej úrovni, bude Národná rada Slovenskej republiky hlasovať verejne, ak sa neuznesie na tajnej voľbe. Z hľadiska rokovacieho poriadku sa to týka voľby a dovolávania predsedu a podpredsedov Najvyššieho kontrolného úradu Slovenskej republiky, voľby kandidátov na sudcov Ústavného súdu Slovenskej republiky, voľby kandidáta na vymenovanie za generálneho prokurátora a rozhodovanie o návrhu na odvolanie generálneho prokurátora.
Predložený návrh zákona obsahuje tiež návrhy na zmenu súvisiacich predpisov – v prípade zákona č. 92/1991 Zb. o podmienkach prevodu majetku štátu na iné osoby v znení neskorších predpisov ide o vypustenie tajnej voľby členov dozornej rady Fondu národného majetku a v prípade zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov ide o odtajnenie spôsobu voľby a odvolávania predsedu a podpredsedov Najvyššieho kontrolného úradu Slovenskej republiky.
Predložený návrh zákona nebude mať dopad na verejné rozpočty, nebude mať dopad na štátny rozpočet, ani na rozpočty obcí a VÚC. Predložený návrh zákona nebude mať dopad na hospodárenie podnikateľskej sféry, na obyvateľstvo, na zamestnanosť, na životné prostredie a na podnikateľské prostredie.
Bod 1. –
V ustanovení § 39 ods. 8 rokovacieho poriadku sa navrhuje stanovenie základného zákonného pravidla, že voľby sú tajné v tých prípadoch, keď to výslovne stanovuje Ústava Slovenskej republiky – voľby v Národnej rade Slovenskej republiky budú tajné v prípade čl. 89 ods. 1 – voľba a odvolanie predsedu Národnej rady Slovenskej republiky, v prípade čl. 90 ods. 1 – voľby a odvolanie podpredsedov Národnej rady Slovenskej republiky a v prípade čl. 92 ods. 1 – voľby predsedov výborov Národnej rady Slovenskej republiky.
Vo všetkých ostatných prípadoch bude Národná rada Slovenskej republiky podľa § 39 ods. 1 rokovacieho poriadku hlasovať verejne. Súčasne sa stanovuje možnosť, aby minimálne 15 poslancov predložilo návrh na vykonanie inak verejnej voľby tajne. O takomto návrhu rozhodne Národná rada Slovenskej republiky bez rozpravy s tým, že takýto návrh musí byť predložený najneskôr do začatia rokovania o bode, kde sa má voliť.
Bod 2. –
Navrhuje sa doplnenie ustanovenia, ktoré upravuje techniku a postup pri verejnej voľbe v personálnych veciach.
Body 3. a 4. –
Vo vzťahu k pôsobnosti Národnej rady Slovenskej republiky voliť, odvolávať a pozastavovať výkon funkcie predsedu a podpredsedov Najvyššieho kontrolného úradu Slovenskej republiky sa navrhuje stanovenie pravidla pre platné prijatie platného rozhodnutia Národnej rady Slovenskej republiky.
Bod 5. –
Navrhuje sa odtajnenie voľby kandidátov na sudcov Ústavného súdu Slovenskej republiky.
Body 6. a 7. –
Navrhuje sa odtajnenie voľby kandidáta na generálneho prokurátora a odtajnenie schvaľovania návrhu na odvolanie generálneho prokurátora.
Účelom predloženej zmeny zákona č. 92/1991 Zb. o podmienkach prevodu majetku štátu na iné osoby v znení neskorších predpisov je odtajnenie voľby členov dozornej rady Fondu národného majetku.
K Čl. III –
Účelom predloženej zmeny zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov je úprava § 8 ods. 2 tohto zákona. V uvedenom ustanovení je riešená voľba a odvolávanie predsedu a podpredsedov Najvyššieho kontrolného úradu Slovenskej republiky tajným hlasovaním. Vzhľadom na zmeny navrhované v § 110 ods. 2 a § 112 ods. 2 rokovacieho poriadku je nevyhnutná aj úprava § 8 ods. 2 v tomto zákone.
K Čl. IV –
Účinnosť zákona sa navrhuje dňom vyhlásenia.
Číslo: CRD-188/2011
výborov Národnej rady Slovenskej republiky o prerokovaní návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (tlač 228) v druhom čítaní
Ústavnoprávny výbor Národnej rady ako gestorský výbor k návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (ďalej len „gestorský výbor") podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.
Národná rada Slovenskej republiky uznesením z 8. februára 2011 č. 305 pridelila návrh poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (tlač 228) na prerokovanie týmto výborom:
Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku Národnej rady Slovenskej republiky).
Návrh poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (tlač 228) odporúčali schváliť:
Ústavnoprávny výbor Národnej rady Slovenskej republiky uznesením z 9. marca 2011 č. 146,
Výbor Národnej rady Slovenskej republiky pre financie a rozpočet uznesením zo 16. marca 2011 č. 156 a
Výbor Národnej rady Slovenskej republiky pre hospodárstvo, výstavbu a dopravu uznesením z 10. marca 2011 č. 93.
V čl. I úvodnej vete sa za slovo „mení" vkladajú slová „a dopĺňa".
V čl. I sa pred 1. bod vkladá nový 1. bod, ktorý znie:
„1. V § 32 odsek 3 znie: „Do rokovacej sály je zakázané vnášať zbrane,34) výbušniny, paralyzujúce prístroje a látky. V rokovacej sále je zakázané používať prenosné telekomunikačné prostriedky na telefonovanie a používať ich akýmkoľvek iným spôsobom, ktorý je sprevádzaný akustickými prejavmi prostriedku. Voči osobe, ktorá poruší niektorý z týchto zákazov, predsedajúci postupuje podľa odseku 2.".
Poznámka pod čiarou k odkazu 34) znie:
„34) Zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov."
Doterajší 1. bod sa označuje ako 2. bod a nasledujúce body sa prečíslujú.
Navrhuje sa nahradiť zákaz vnášania prenosných telekomunikačných prostriedkov do rokovacej sály zákazom ich používania na telefonovanie a ich používania spôsobom, ktorý vyvoláva zvukové prejavy (zvonenie). Dôvodom je, že problematickým nie je samotné vnesenie prenosného telekomunikačného prostriedku do sály, ale rušenie priebehu rokovania zvonením týchto prostriedkov alebo telefonovaním poslancov.
„1. V § 39 odsek 2 znie:
„(2) Verejne sa hlasuje použitím technického zariadenia, zdvihnutím ruky, použitím hlasovacích lístkov alebo iným spôsobom, na ktorom sa uznesie národná rada.
Účelom doplnenia (hlasovacie lístky) je zabezpečiť rovnaké kvórum pri verejnom hlasovaní o voľbe (odvolávaní) funkcionárov volených v národnej rade a nadviazať na zmenu spôsobu hlasovania navrhovanú v § 39 ods. 8.
V čl. I 2. bod znie:
„2. Za § 39 sa vkladá § 39a, ktorý znie:
Účelom navrhovanej zmeny je odstrániť duplicitu pôvodného textu § 39a a zjednotiť spôsob voľby (odvolávania) a spôsob hlasovania o funkcionároch volených v národnej rade.
V čl. I 2. bode v § 39a ods. 1 sa za slovo „mená" vkladajú slová „a priezviská navrhnutých" a druhá veta znie: „O každom navrhnutom kandidátovi sa hlasuje samostatne pomocou technického zariadenia.".
Legislatívno-technická úprava a navrhnutie vhodnejšej formulácie druhej vety bez zmeny obsahu.
V čl. I 2. bode v § 39a odsek 2 znie:
„(2) Zvolený je kandidát, ktorý získal nadpolovičnú väčšinu hlasov prítomných poslancov. Ak sa volia dvaja alebo viacerí funkcionári, zvolení sú tí kandidáti, ktorí získali nadpolovičnú väčšinu hlasov prítomných poslancov.".
Navrhuje sa zmena znenia § 39a ods. 2 v tom zmysle, že na zvolenie nepostačuje získanie najväčšieho počtu hlasov prítomných poslancov, ale sa musí získať nadpolovičná väčšina hlasov prítomných poslancov, čo je ústavná podmienka pre platné prijatie uznesenia.
7. V čl. I 2. bode v § 39a ods. 4 sa slovo „koná" nahrádza slovom „vykoná", bodka na konci prvej vety sa nahrádza bodkočiarkou a slová „Opakovaná voľba sa nekoná" sa nahrádzajú slovami „to neplatí".
Navrhuje sa spojenie dvoch viet do jednej vety a zjednodušenie textu bez zmeny jeho obsahu.
8. V čl. I 2. bode v § 39a ods. 5 sa slovo „prípadne" nahrádza slovom „alebo" a slovo „ďalších" sa nahrádza slovom „nasledujúcich".
Legislatívno-technická úprava. Navrhuje sa použite vhodnejších slov.
9. V čl. I 2. bode v § 39a ods. 6 sa za slovo „navrhnúť vkladá slovo „aj" a za slovo „ani" sa vkladá slovo „v".
V čl. I 4. bode v § 112 ods. 2 sa vypúšťajú slová „alebo na pozastavenie výkonu funkcie".
Súčasné znenie zákona NR SR č. 39/1993 Z. z. už neobsahuje možnosť pozastavenia výkonu funkcie predsedu a podpredsedu NKÚ SR.
V čl. I sa za 4. bod vkladá nový 5. bod, ktorý znie:
„5. § 113 sa vypúšťa.".
Nadväzuje na navrhované nové znenie § 39a, a preto treba označené ustanovenie, ako duplicitné, vypustiť.
„6. V § 115 sa vypúšťa odsek 4.".
V čl. I sa za 7. bod vkladajú 8. a 9. bod, ktoré znejú:
„8. § 125 sa vypúšťa.
9. V § 126 sa vypúšťa odsek 4.".
Nadväzuje na navrhované nové znenie § 39a, a preto treba označené ustanovenia, ako duplicitné, vypustiť.
a) spoločne o bodoch 1, 3, 4, 10, 11, 12, 13 s návrhom schváliť,
b) osobitne o bode 2 s návrhom schváliť,
c) spoločne o bodoch 5, 6, 7, 8, 9 s návrhom neschváliť.
Gestorský výbor na základe stanovísk výborov k návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (tlač 228) uvedených pod bodom III tejto správy a stanovísk poslancov gestorského výboru vyjadrených v rozprave, podľa § 79 ods. 4 písm. f) rokovacieho poriadku Národnej rady Slovenskej republiky odporúča Národnej rade Slovenskej republiky návrh poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (tlač 228) schváliť v znení schválených pozmeňujúcich a doplňujúcich návrhov uvedených v tejto spoločnej správe.
Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov (tlač 228) v druhom čítaní (tlač 228a) bola schválená uznesením Ústavnoprávneho výboru Národnej rady Slovenskej republiky z 21. marca 2011 č. 160. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

References: čl. 89
 čl. 90
 čl. 92
 § 39
 čl. 89
 čl. 90
 čl. 92
 § 39
 § 8
 § 110
 § 112
 § 8
 § 79
 § 32
 § 39
 § 39
 § 39
 § 39
 § 39
 § 39
 § 39
 § 39
 § 39
 § 39
 § 39
 § 112
 § 113
 § 39
 § 115
 § 125
 § 126
 § 39
 § 79
 § 81
 § 83
 § 84
 § 86